14. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 19 της 10/18 Ιαν. 1979 (ΦΕΚ Α΄ 7) Περί πρακτικής ασκήσεως σπουδαστών ανωτάτων τεχνικών σχολών εις τας εγκαταστάσεις του ΟΤΕ. Έχοντες υπ’ όψει: 1.Τας διατάξεις του άρθρ. 3 του Ν.Δ. 173/1974 «περί εκπαιδευτικής απασχολήσεως των σπουδαστών των ανωτάτων και ανωτέρων τεχνικών σχολών παρά ταις Υπηρεσίαις του Υπουργείου Δημοσίων Έργων» (ΦΕΚ 345 Α΄). 2.Γνώμην του Διοικητικού Συμβουλίου του ΟΤΕ (συνεδρία 1477/30/6.1977). 3.Τον Νόμ. 400/1976 «περί Υπουργικού Συμβουλίου και Υπουργείων» (άρθρ. 21 παρ. 4) και την υπ’ αριθ. Θ.32223/5422/77/15/12/1977 απόφασιν Πρωθυπουργού και Υπουργού Συγκοινωνιών «περί μεταβιβάσεως αρμοδιοτήτων εις τον Υφυπουργόν Συγκοινωνιών» (ΦΕΚ 1305, τ.Β΄) και 4.Την υπ’ αριθ. 365/1978 γνωμοδότησιν του Συμβουλίου της Επικρατείας, προτάσει των Υπουργών Εθνικής Παιδείας και Θρησκευμάτων, Οικονομικών και Συγκοινωνιών, αποφασίζομεν: (Αντί για τη σελ. 632,17(β) Σελ. 632,17(γ) Τεύχος ΙΒ-11-1 - ΙΒ-11-2 Σελ. 103 Προσωπικό Ο.Τ.Ε. 22.Θ.γ.13-14 Άρθρ.1.-1.Προς τακτικήν άσκησιν των σπουδαστών των ανωτάτων Τεχνικών Σχολών της ημεδαπής επί των τηλεπικοινωνιών, επιτρέπεται η απασχόλησις τούτων παρά ταις Υπηρεσίαις του Οργανισμού Τηλεπικοινωνιών Ελλάδος (ΟΤΕ) κατά τους όρους του παρόντος. 2.Οι ούτως απασχολούμενοι δέον να είναι σπουδασταί του δευτέρου τουλάχιστον έτους σπουδών (ή του τρίτου εξαμήνου) ή να έχουν αποκτήσει δικαίωμα εγγραφής εις το έτος τούτο (ή το τρίτον εξάμηνον). 3.Ο αριθμός των απασχολουμένων καθορίζεται δι’ αποφάσεως του ΟΤΕ. Τα ονόματα των προς πρακτικήν άσκησιν σπουδαστών των ανωτάτων εκπαιδευτικών Ιδρυμάτων επιλέγονται και γνωστοποιούνται εις τον ΟΤΕ εκ των οικείων Τμημάτων των Σχολών των ανωτάτων εκπαιδευτικών ιδρυμάτων. 4.Εις τους απασχολούμενους κατά τας διατάξεις του παρόντος καταβάλλεται κατά μήνα αποζημίωσις βαρύνουσα τας πιστώσεις του προϋπολογισμού του Ο.Τ.Ε. Η αποζημίωσις αύτη, ήτις καθορίζεται ανά απασχολούμενον δι’ αποφάσεως του Ο.Τ.Ε. ,δεν δύναται να είναι κατωτέρα της υπό των Υπουργών Οικονομικών και Δημοσίων Έργων καθοριζομένης εκάστοτε τοιαύτης, κατ’ έτος σπουδών, δι’ αποζημίωσιν απασχολουμένων παρά ταις Υπηρεσίαις του Υπουργείου Δημοσίων Έργων ούτε ανωτέρα ταύτης προσηυξημένης κατά 30%. Δι’ απασχόλησιν μειωμένου ωραρίου καταβάλλεται αποζημίωσις ανάλογος προς τας ώρας απασχολήσεως. Πλήρες ωράριον απασχολήσεως είναι το ισχύον εκάστοτε δια το τεχνικόν προσωπικόν του Ο.Τ.Ε., το απασχολούμενον εις συναφείς εργασίας. 5.Η αποζημίωσις καταβάλλεται δεδουλευμένως κατά μήνα, δυναμένη να καταβάλλεται και εις συντομότερα χρονικά διαστήματα, κατά την κρίσιν του Ο.Τ.Ε. 6.Δι’ αποφάσεως του Ο.Τ.Ε. κοινοποιουμένης και εις τα οικεία ανώτατα εκπαιδευτικά Ιδρύματα, ορίζονται αι υπηρεσίαι αυτού, παρά ταις οποίαις θα πραγματοποιήται, κατά την θερινήν μόνον περίοδον, η απασχόλησις των κατά τους όρους του παρόντος πρακτικώς ασκουμένων, ο χρόνος, ο τόπος και άπασαι αι συναφείς λεπτομέρειαι. Άρθρ.2.-Η κατά τας διατάξεις του παρόντος απασχόλησις δεν θεωρείται ως υπηρεσία παρά τω Ο.Τ.Ε. ή ως σύμβασις ή σχέσις εργασίας μετ’ αυτού δι’ οιανδήποτε συνέπειαν. Σελ. 632,18(γ) Τεύχος ΙΒ-11-1 - ΙΒ-11-2 Σελ. 104 